ПРОТОКОЛ № 14
от заседание на Комисия по дисциплинарните производства
към Висшия съдебен съвет,
проведено на 9 април 2013 г.

Днес, 9 април 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    СВЕТЛА ПЕТКОВА
								ЮЛИЯ КОВАЧЕВА
								МИХАИЛ КОЖАРЕВ
								ЯСЕН ТОДОРОВ
								
ОТСЪСТВАТ: Галя Георгиева и Милка Итова

От администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Изслушване на Атанас Палхутев – районен прокурор на Районна прокуратура – Димитровград и ................ – прокурор в Районна прокуратура – Димитровград, във връзка със заповед № 27/6.03.2013 г., с която на прокурор ............... е наложено дисциплинарно наказание „порицание” 
Приложение: Писмо № 11-09-063/11.03.2013 г., заповед № 27/6.03.2013 г., преписка.
2. Заповед на Асима Вангелова – Петрова – председател на Районен съд – Карлово, с която на основание чл. 327 от ЗСВ е обърнато внимание на ................. – съдия в Районен съд – Карлово. 
Приложение: Писмо № 11-07-441/28.03.2013 г., заповед № ЛС – 52/26.03.2013 г., преписка.
3. Проект на Комуникационна политика на ВСС, изпратена от комисия „Публична комуникация” към ВСС, за становище.

4. Разни.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната  допълнителна точка:
- Молба от адв. Ина Лулчева, относно предоставяне на информация за предприетите мерки спрямо съдия ....................

	По дневния ред

С решение по протокол № 13/02.04.2013 г. комисията е поканила за изслушване Атанас Палхутев – районен прокурор на Районна прокуратура – Димитровград и .................... – прокурор в Районна прокуратура – Димитровград. 
Същите се явяват в днешното заседание.

1.ОТНОСНО: Изслушване на Атанас Палхутев – районен прокурор на Районна прокуратура – Димитровград и .................... – прокурор в Районна прокуратура – Димитровград, във връзка със заповед № 27/6.03.2013 г., с която на прокурор ................... е наложено дисциплинарно наказание „порицание” 
Приложение: Писмо № 11-09-063/11.03.2013 г., заповед № 27/6.03.2013 г., преписка.

Васил Петров: Колеги, по процедурата, предлагам да изслушаме колегите по отделно, като започнем днешното изслушване с Атанас Палхутев – районен прокурор на Районна прокуратура – Димитровград, а след това да изслушаме .................... – прокурор в Районна прокуратура – Димитровград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Пристъпва към изслушване на Атанас Палхутев – районен прокурор на Районна прокуратура – Димитровград. 
Атанас Палхутев: ...............
Атанас Палхутев напусна залата.
Пристъпва към изслушване на ................. – прокурор в Районна прокуратура – Димитровград. 
................. напусна залата.

Комисията като обсъди изложеното от Атанас Палхутев – районен прокурор на Районна прокуратура – Димитровград и ................... – прокурор в Районна прокуратура – Димитровград и след проведеното явно гласуване, председателят обяви резултата: с 3 /три/ гласа “за” наложеното дисциплинарно наказание „порицание” да бъде изменено в по-леко -„забележка” и 2 /два/ гласа “за” наложеното дисциплинарно наказание „порицание” да бъде отменено.
Във връзка с гореизложеното

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да измени наложеното със заповед № 27/6.03.2013 г. на Атанас Палхутев – районен прокурор на Районна прокуратура – Димитровград дисциплинарно наказание „порицание” на ................... – прокурор в Районна прокуратура – Димитровград, в по-леко „забележка”, на основание чл. 314, ал. 3 от ЗСВ.
1.2. Прилага заповед № 27/6.03.2013 г. на Атанас Палхутев – районен прокурор на Районна прокуратура – Димитровград към кадровото досие на магистрата.
Мотиви: .................

2.ОТНОСНО: Заповед на Асима Вангелова – Петрова – председател на Районен съд – Карлово, с която на основание чл. 327 от ЗСВ е обърнато внимание на ...................... – съдия в Районен съд – Карлово. 
Приложение: Писмо № 11-07-441/28.03.2013 г., заповед № ЛС – 52/26.03.2013 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приемe за сведение заповед № ЛС – 52/26.03.2013 г. на Асима Вангелова – Петрова – председател на Районен съд – Карлово, с която на основание чл. 327 от ЗСВ е обърнато внимание на ................... – съдия в Районен съд – Карлово и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

3.ОТНОСНО: Проект на Комуникационна политика на ВСС, изпратена от комисия „Публична комуникация” към ВСС, за становище.

 КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение проекта на Комуникационна политика на ВСС, изпратена от комисия „Публична комуникация” към ВСС.

Допълнителна точка

1.ОТНОСНО: Молба от адв. Ина Лулчева, относно предоставяне на информация за предприетите мерки спрямо съдия .....................
Приложение: Молба № 94-00-142/26.03.2013 г., преписка.

 КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Възлага на експертните сътрудници за следващото заседание на комисията да изготвят проект на доклад, относно подаден сигнал, вх. № 94-00-163/11/21.01.2013 г. от адв. Ина Лулчева и резултатите от извършената от Комисията проверка.

09.04.2013 г.			                   ПРЕДСЕДАТЕЛ:/п/ 

                                                                                                     ВАСИЛ ПЕТРОВ